**Rondel pentru un vis**

*Ioan Grigoraș*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mă sting de sete, simt că mor,

Vărs lacrimi albe pentru tine,

Poeme de iubire pline

La ceas de seară plâng cu dor

Cerșind o clipă de amor

Scăldată-n versuri sibiline.

Mă sting de sete, simt că mor,

Vărs lacrimi albe pentru tine,

Sunt lungi, ploi de ecuator

Ori colorate în suspine,

Dar mă gândesc că poate-i bine

Să te aștept, să vii ușor...

Mă sting de sete, simt că mor.